CELEX: 31985D0093
Language: el
Date: 1984-12-20 00:00:00
Title: 85/93/ΕΟΚ: Απόφαση της Επιτροπής της 20ής Δεκεμβρίου 1984 για την παροχή αδείας στη Γαλλική Δημοκρατία να θεσπίσει ενδοκοινοτική επιτήρηση για τις εισαγωγές ορισμένων ηλεκτρονικών ρολογιών με πιεζοηλεκτρικό χαλαζία (quartz) και ψηφιακή ένδειξη, καταγωγής Λαϊκής Δημοκρατίας της Κίνας, Ινδίας, Ιαπωνίας, Μακάο, Πακιστάν, Φιλιππίνων, Σιγκαπούρης και Ταϊβάν (Το κείμενο στην γαλλική γλώσσα είναι το μόνο αυθεντικό)

Avis juridique important

|

31985D0093

85/93/ΕΟΚ: Απόφαση της Επιτροπής της 20ής Δεκεμβρίου 1984 για την παροχή αδείας στη Γαλλική Δημοκρατία να θεσπίσει ενδοκοινοτική επιτήρηση για τις εισαγωγές ορισμένων ηλεκτρονικών ρολογιών με πιεζοηλεκτρικό χαλαζία (quartz) και ψηφιακή ένδειξη, καταγωγής Λαϊκής Δημοκρατίας της Κίνας, Ινδίας, Ιαπωνίας, Μακάο, Πακιστάν, Φιλιππίνων, Σιγκαπούρης και Ταϊβάν (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 033 της 06/02/1985 σ. 0013 - 0014

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Δεκεμβρίου 1984  για την παροχή αδείας στη Γαλλική Δημοκρατία να θεσπίσει ενδοκοινοτική επιτήρηση για τις εισαγωγές ορισμένων ηλεκτρονικών ρολογιών με πιεζοηλεκτρικό χαλαζία (quartz) και ψηφιακή ένδειξη, καταγωγής Λαϊκής Δημοκρατίας της Κίνας, Ινδίας, Ιαπωνίας, Μακάο, Πακιστάν, Φιλιππίνων, Σιγκαπούρης και Ταϊβάν  (Το κείμενο στη γαλλική γλώσσα ειναι το μόνο αυθεντικό)  (85/93/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επιτηρήσεως και προστασίας τα οποία είναι δυνατό να επιτραπεί να λάβουν τα κράτη μέλη ως προς την εισαγωγή ορισμένων προϊόντων που κατάγονται από τρίτες χώρες και τίθενται σε ελεύθερη κυκλοφορία σε ένα κράτος μέλος (1), και ιδίως το άρθρο 2,  Εκτιμώντας:  ότι η γαλλική κυβέρνηση υπέβαλε στην Επιτροπή των Ευρωπαϊκών Κοινοτήτων αίτηση, με βάση το άρθρο 115 πρώτο εδάφιο της συνθήκης, για να της δοθεί η άδεια να θεσπίσει προκαταρκτική ενδοκοινοτική επιτήρηση στις εισαγωγές ηλεκτρονικών ρολογιών θυλακίου, βραχίονος και τα παρόμοια, με κελύφη άλλα από τα εκ πολυτίμων μετάλλων, με ρυθμιστή που αποτελείται από πιεζοηλεκτρικό χαλαζία (quartz) και ενδείξεις άλλες από δείκτες τα οποία αντιστοιχούν στον κώδικα ΝΙΜΕΧΕ 91.01-25, καταγωγής Λαϊκής Δημοκρατίας της Κίνας, Ινδίας, Ιαπωνίας, Μακάο, Πακιστάν, Φιλιππίνων, Σιγκαπούρης και Ταϊβάν·  ότι η εισαγωγή στη Γαλλία των εν λόγω προϊόντων καταγωγής Λαϊκής Δημοκρατίας της Κίνας υπόκειται, σύμφωνα με τον κανονισμό (ΕΟΚ) αριθ. 3420/83 (2), σε καθεστώς ποσοτικών περιορισμών·  ότι με τον κανονισμό (ΕΟΚ) αριθ. 1087/84 της Επιτροπής (3), η εισαγωγή στη Γαλλία των εν λόγω προϊόντων καταγωγής τρίτων χωρών, που αναφέρονται στον κανονισμό (ΕΟΚ) αριθ. 288/82 του Συμβουλίου (4), στις οποίες περιλαμβάνονται επομένως και η Ινδία, η Ιαπωνία, το Μακάο, το Πακιστάν, οι Φιλιππίνες, η Σιγκαπούρη και η Ταϊβάν, περιορίστηκε σε ορισμένες ετήσιες ποσοστώσεις έως το τέλος του 1986·  ότι, λόγω αυτών των εμπορικών μέτρων που εφαρμόζει η Γαλλία, υφίστανται διαφορές στους όρους εισαγωγής ανάμεσα στη Γαλλία και τα άλλα κράτη μέλη· ότι ενδέχεται οι διαφορές αυτές να προκαλέσουν εκτροπές του εμπορίου·  ότι η Επιτροπή εξέτασε αν οι εισαγωγές αυτές μπορούσαν να αποτελέσουν αντικείμενο ενδοκοινοτικής επιτήρησης· ότι από την εξέταση αυτή προκύπτει ότι είναι ενδεχόμενο να δημιουργηθούν εκτροπές του εμπορίου και να θέσουν σε κίνδυνο τους στόχους που επιδιώκονται με τα εμπορικά μέτρα που αναφέρονται παραπάνω, καθώς και να επιδεινώσουν ή να παρατείνουν τις οικονομικές δυσχέρειες του σχετικού κλάδου παραγωγής που  έγιναν γνωστές με την κοινοτική έρευνα που διεξήγαγε η Επιτροπή σύμφωνα με τον κανονισμό (ΕΟΚ) αριθ. 288/82 και μνεία των οποίων γίνεται στον κανονισμό (ΕΟΚ) αριθ. 1087/84 που αναφέρεται παραπάνω·  ότι, υπό τις συνθήκες αυτές, είναι δυνατό να δοθεί άδεια στη Γαλλία να θεσπίσει ενδοκοινοτική επιτήρηση για τα εν λόγω προϊόντα καταγωγής Λαϊκής Δημοκρατίας της Κίνας, Ινδίας, Ιαπωνίας, Μακάο, Πακιστάν, Φιλιππίνων, Σιγκαπούρης και Ταϊβάν, που τίθενται σε ελεύθερη κυκλοφορία στα άλλα κράτη μέλη·  ότι πρέπει να περιοριστεί η άδεια αυτή έως τις 30 Ιουνίου 1985, ημερομηνία κατά την οποία λήγει η απόφαση 83/326/ΕΟΚ της Επιτροπής (5), προκειμένου να επανεξεταστούν συνολικά τα προϊόντα που υπόκεινται σε ενδοκοινοτική επιτήρηση στα διάφορα κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Παρέχεται η άδεια στη Γαλλική Δημοκρατία να θεσπίσει έως τις 30 Ιουνίου 1985, σύμφωνα με το άρθρο 2 της απόφασης 80/47/ΕΟΚ που προαναφέρθηκε, ενδοκοινοτική επιτήρηση των προϊόντων που αναφέρονται κατωτέρω, καταγωγής Λαϊκής Δημοκρατίας της Κίνας, Ινδίας, Ιαπωνίας, Μακάο, Πακιστάν, Φιλιππίνων, Σιγκαπούρης και Ταϊβάν, τα οποία τίθενται σε ελεύθερη κυκλοφορία στα άλλα κράτη μέλη.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 91.01  (κώδικας ΝΙΜΕΧΕ  91.01-25)  // Ηλεκτρονικά ρολόγια θυλακίου, βραχίονος και τα παρόμοια, με κελύφη άλλα από τα εκ πολυτίμων μετάλλων, με ρυθμιστή που αποτελείται από πιεζοηλεκτρικό χαλαζία (quartz) και ενδείξεις άλλες από δείκτες  //   //  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 20 Δεκεμβρίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 346 της 8. 12. 1983, σ. 6.  (3) ΕΕ αριθ. L 106 της 19. 4. 1984, σ. 31.  (4) ΕΕ αριθ. L 35 της 9. 2. 1982, σ. 11.  (5) ΕΕ αριθ. L 175 της 30. 6. 1983, σ. 1.